open-index/open-wikipedia-markdown huggingface dataset:
Kristy Moore

**Kristy Nicole Moore** (født i 1977) er en australsk/engelsk fotballspiller som har spilt i den norske toppserien i fotball for kvinner. 

Som femåring spilte hun med guttene i bydelen Elizabeth Vale i hjembyen Adelaide. Hun spilte i SASI Pirates 1991–1996. I England scoret hun 41 mål for Barnet Ladies FC 1998–2001, før hun fikk kontrakt med Fulham Ladies i den britiske toppserien FA Women's Premier League.  Hun fikk tillatelse fra det internasjonale fotballforbundet FIFA til å spille på Englands kvinnelandslag i fotball. I 2003 vant Fulham både toppserien og begge cup-ene, det vil si «The Treble». Like etter ble laget nedlagt.  

Moore og hennes danske lagvenninne Katrine Pedersen signerte deretter kontrakt med klubben Fløya i Tromsø. Med Fløya var de med på å sikre tredjeplassen i Toppserien 2004, og Moore ble seriens toppscorer med 20 mål. Året etter ble bronsen forsvart, og Moore scoret elleve mål og ble i toppscorerer i Toppserien 2008 med 22 mål.

Senhøstes 2008 meldte Moore overgang til Stabæk. Bærumslaget hadde i tillegg overtatt nesten alle spillerne fra Asker Fotball Kvinner, og gikk inn i sesongen med favorittstempel. De fikk sølv i toppserien ved sesongslutt, og  Moore ble seriens nestmest scorende med 19 mål, ett mål bak Lene Mykjåland. Moore fornyet kontrakten med Stabæk ikke lenge etter serieavslutning.

I 2013 hadde hun kontrakt med Los Angeles Strikers. Hun flyttet deretter tilbake til Australia, og spilte for «Lady Reds» i hjembyen Adelaide fra 2012 til 2015.

## Meritter
**Med Barnet**
* Premier League Southern Division Player of the year 2001

**Med Fulham**
* Seriemester 2003
* FA-Cupmester 2003
* Ligacupmester 2003

**Med Fløya:**
* Toppscorer i Toppserien 2004 og 2008
* Bronse 2004 og 2005

**Med Stabæk**
* Sølv 2009
* Gull 2010

## Referanser


## Eksterne lenker
*
Yves Mankel

**Yves Mankel** (født 12. november 1970), tysk aker som deltok i de olympiske vinterleker 1992 i Albertville.

Mankel vant en olympisk sølvmedalje i aking under vinter-OL 1992 i Albertville. Sammen med Thomas Rudolph kom han på andreplass i toer for menn, bak sine landsmenn Stefan Krauße og Jan Behrendt.

## OL-medaljer
* 1992  Albertville -  Sølv i aking, toer menn  Tyskland

## Eksterne lenker
*
Sportsåret 1910

**Sportsåret 1910** er en oversikt over hendelser, resultater, fødte og avdøde personer med tilknytning til sport i 1910.

## Hendelser

### Bandy

* Klubben Ski- og Ballklubben Skiold stiftes.
* Klubben Ski- og Ballklubben Drafn stiftes.

### Fotball

#### Brasil

* Klubben Corinthians stiftes.

#### Danmark

#### England
* Aston Villa vinner The Football League.
* Newcastle United vinner FA-cupen etter seier i omkamp mot Barnsley FC.
* Manchester United tar i bruk Old Trafford som hjemmebane.

#### Norge

* Lyn blir norsk mester
* Bærum SK stiftes. 
* Steinkjer Fotballklubb stiftes. 
* Mjøndalen Idrettsforening stiftes. 
* Eidsvold Turn stiftes. 
 
#### Portugal

* Klubben CD Nacional stiftes. 

#### Skottland
* Celtic FC vinner Scottish Football League
* Dundee F.C. vinner Scottish Cup

#### Spania
* FC Barcelona vinner Copa del Rey (den spanske cupen).

#### Sverige

* Klubben Malmö FF stiftes.

#### Tyskland

* Klubben FC St. Pauli stiftes.

### Friidrett

* NM ble arrangert i Bergen 6. til 7. august av Bergens Turnforening. Ferdinand Bie fikk Kongepokalen i friidrett.
* Jørund Kopperud satte norsk rekord på maraton med tiden 2.47.40 på Bislett Stadion.

### Golf

* James Braid vinner British Open.
* Alex Smith vinner US Open.

### Ishockey
* Stanley Cup vinnes av Montreal Wanderers.
* Storbritannia vinner historiens første EM Tyskland og Sverige.

### Kunstløp

#### VM
* Herrer: Ulrich Salchow, Sverige
* Damer: Lily Kronberger, Ungarn
* Parløp: Anna Hübler og Heinrich Burger, Østerrike
#### NM
* Herrer: Harry Paulsen, Oslo
* Parløp: Alexa Marie Schøien og Yngvar Bryn begge Oslo

### Ski, nordiske grener

* NM på ski arrangeres ikke i 1910
* Det fremmes forslag om å innføre spesielt hopprenn i NM på ski (hittil kun kombinert på programmet)
* Idrettslaget Varden stiftes.
* Lauritz Bergendahl mottok Holmenkollmedaljen.

### Skøyter, hurtigløp

#### [[Allround-VM på skøyter 1910, menn|VM herrer]]
* Verdensmester sammenlagt: Nikolaj Strunnikov, Russland

#### [[EM på skøyter 1910, herrer|EM herrer]]
* Europamester sammenlagt: Nikolaj Strunnikov, Russland

#### NM herrer
* Norgesmester sammenlagt: Oscar Mathisen, Kristiania SK

### Sjakk
#### [[VM i sjakk 1910 (Lasker–Janowski)|VM]]
*Emanuel Lasker møtte David Janowski i det andre **[[verdensmesterskapet i sjakk]] i [[1910]]**. Det ble spilt mellom 8. november og 8. desember 1910 i Berlin, og det endte med at Lasker forsvarte tittelen sin.

### Sykkel
* Octave Lapize, Frankrike vinner Tour de France.

### Tennis

#### Herrer
* Australian Open – Rodney Heath, Australia
* Wimbledon – Anthony Wilding, New Zealand
* US Open – William Larned, USA

#### Damer
* Wimbledon – Dorothea Douglass Lambert Chambers, England
* US Open – Hazel Hotchkiss Wightman, USA

## Priser
*Holmenkollmedaljen tildeles Lauritz Bergendahl

## Fødsler
Hansjörg Raffl

**Hansjörg Raffl** (født 29. januar 1958 i Olang, Syd-Tirol) er en italiensk tidligere aker som deltok i de olympiske vinterleker 1980 i Lake Placid, 1984 i Sarajevo, 1988 i Calgary, 1992 i Albertville og 1994 i Lillehammer.

Raffl vant en olympisk bronsemedalje i aking under vinter-OL 1992 i Albertville. Sammen med Norbert Huber kom han på tredjeplass i toer for menn, bak Stefan Krauße / Jan Behrendt og Yves Mankel / Thomas Rudolph fra Tyskland.

Fire år senere, under vinter-OL 1994 i Lillehammer vant han en sølvmedalje i aking. Han og Norbert Huber ble nummer i to i toer for menn, bak sine landsmenn Kurt Brugger og Wilfried Huber.

Raffl ble verdensmester i aking to ganger, 1989 i Winterberg i mixed og 1990 i Calgary i toer for menn.

## OL-medaljer
* 1994  Lillehammer -  Sølv i aking, toer menn  Italia 
* 1992  Albertville -  Bronse i aking, toer menn  Italia

## Eksterne lenker
*
Olav Hoprekstad

**Olav Hoprekstad** (født 4. april 1875 i Vik i Sogn, død 16. august 1965 i Bergen) var en norsk lærer og forfatter.

## Biografi
Etter et år på Sogndal Folkehøgskule gikk han i 1893 over fjellet og begynte på Hamar lærerskole. Etter eksamen var han lærer på øvingsskolen ved Notodden lærerskole. Deretter kom han til Kristiansand, hvor han var lærer i folkeskolen et år. I 1899 begynte han som lærer i Bergen. Han ble overlærer ved Møhlenpris skole i 1927 og fra 1939 til han gikk av med pensjon i 1946 var han på Fridalen skole. Under krigen var han med og bygde opp lærerfronten i Bergen og på Vestlandet. Hoprekstad var fast teater- og litteraturkritiker i Bergens Tidende 1913–40 og i Gula Tidend 1949–65.

## Verv
* Bergen skolestyre, først i seks år som tillitsmann for lærerne, deretter 1929–45 valgt av Venstre. 
* Formann for Vestlandske lærarstemna 1910–47 og 
* Styremedlem i Norsk Lærerlag 1917–46. 
* Første formann i  bondeungdomslaget Ervingen fra 1900
* Medstifter i Vestlandske mållag 1904, og ble også valgt inn i styret der, varaformann 1932–48. 
* Mange år i styret for Noregs Mållag.
* Formann i Norsk Bokmannslag fra 1917–30, 
* Styremedlem for Det norske teatret i mange år.

## Heder
* Kongens fortjenstmedalje i gull
* Ridder av 1. klasse av St. Olavs Orden 1963
* Æresmedlem i Bergen Ungdomslag Ervingen
* Æresmedlem i Bergen Lærerlag
* Æresmedlem i Norsk Lærerlag 
* Æresmedlem i Vestlandske lærarstemna
* Æresmedlem i Noregs Mållag 
* Æresmedlem i Vestlandske Mållag
* Æresmedlem i Vestmannalaget

## Bibliografi
Olav Hoprekstad var svært interessert i litteratur og teater. Hans skuespill har vært framført på Den Nationale Scene og Komedia-teatret i Bergen og på Det Norske Teatret, men mest har de blitt spilt amatørgrupper i ungdomslag.

### Verker
* Bjørnefjell, skuespill, 1907
* Berse på Strondi, skuespill, 1916 (senere omarbeidet)
* Vestlandshus (sammen med Hans E. Kinck), 1921
* Kallen og kona på Sandvoll, skuespill, 1923
* Døtrane på Bjarnastøl, skuespill, 1943
* Frå lærarstriden, 1946
* Fatigskule, ålmugeskule og lærarstand i Bergen fram til 1889, Bergen 1951
* Bygdabok for Vik i Sogn, 3 bd., 1951–58
* Bergen folkeskule 1890–1911, Bergen 1960
*Vestlandske lærarstemna 1861-1961, Bergen 1961

## Referanser


## Eksterne lenker
*
Jim Leavelle

**James Robert Leavelle** (uttales *luvell*) (1920–2019) var en amerikansk politietterforsker. Han var sentral i Dallas-politiets etterforskning etter attentatet mot John F. Kennedy 22. november 1963.

## Liv og virke
Han vokste opp på landsbygda i Texas. Han tjenestegjorde på USS «Whitney» i USAs stillehavsflåte under den andre verdenskrig. Han var også om bord på skipet under angrepet på Pearl Harbor i 1941.

Han ble ansatt i Dallas-politiet i 1950 og ble etterforsker ved rans- og drapsavsnittet i 1956.

Leavelle ledet etterforskningen av drapet på politibetjent J.D. Tippit, som var ute på patrulje den 22. november 1963, og pågrep i den forbindelse Lee Harvey Oswald. Etter hvert ble Oswald også mistenkt for å ha vært den som skjøt og drepte president John F. Kennedy tidligere samme dag.

Da Oswald skulle eksorteres til fengsel 24. november, var det et stort presseoppbud i kjelleren på politihovedkvarteret i Dallas, der en pansret bil ventet. Leavelle hadde festet Oswald til seg med håndjern, og han hadde spøkt med at hvis noen skulle skyte Oswald, burde denne være en like god skytter som Oswald. «Nå er du melodramatisk. Ingen kommer til å skyte meg», svarte Oswald.

Frem fra menneskemengden steg Jack Ruby og skjøt Oswald i magen. Leavelle greide ikke å dekke ham. Ruby ble øyeblikkelig overmannet, mens Oswald døde av skadene. Ruby var kjent for politiet og hadde mafiaforbindelser. Leavelle forklarte for Warren-kommisjonen at han kjente til Ruby fra omkring 1951, da politiet mottok et anonymt tips om at Rubys nattklubb ville bli ranet.

Leavelle eskorterte også Ruby til fengselet. Ruby skal ha ønsket å ha på seg Leavelles dress og hatt, som allerede var kjent verden over fra pressebildene, som en avledning. Leavelle svarte at Ruby «ikke var verdt å drepe».

Jim Leavelle mente, som Warren-kommisjonen, at Oswald handlet alene da han drepte Kennedy. Leavelle kom til å holde foredrag og la seg intervjue om sin rolle i hendelsene i Dallas til han var godt over 90 år gammel. Han mottok også mange henvendelser fra publikum. Den berømte dressen og hatten er utstilt på museet som er innredet i det tidligere skoleboklageret i Dallas, som Oswald skjøt Kennedy fra.

## Referanser
Wilfried Huber

**Wilfried Huber** (født 5. november 1970), italiensk aker som deltok i de olympiske vinterleker  1988 i Calgary, 1992 i Albertville, 1994 i Lillehammer, 1998 i Nagano, 2002 i Salt Lake City og 2006 i Torino.

Huber ble olympisk mester i aking under vinter-OL 1994 i Lillehammer. Sammen med Kurt Brugger vant han konkurransen i toer for menn, foran sin landsmenn Norbert Huber og Hansjörg Raffl.

## OL-medaljer
* 1994  Lillehammer -  **Gull**i aking, toer menn  Italia

## Referanser


## Eksterne lenker
*
Asnæsverket

** Asnæsverket ** er et kombinert kullkraftverk og oljekraftverk på Asnæshalvøya ved Kalundborg på det nordvestre Sjælland i Danmark. Det har en installert produksjonskapasitet på 1.057 – 1.472 MW fordelt på 5 blokker / turbiner. Operatør er DONG Energy.

Anlegget ble utbygd i 1959&ndash;1981. Asnæs 5 fra 1981 er på hele 640 MW, den kraftigste kraftverksblokk i Danmark. Brenselstypen er kull og subsidiært olje. Det er landets største kraftverk målt etter installert produksjonseffekt. 

De totale CO2-utslippene i 2008 var ca. 2&nbsp;485&nbsp;000 tonn, mens det samme årets kvote som var 1,765 mill. tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Denmark».
* Dong Energy – «Asnæsværket».
Apartment 26

**Apartment 26** er et nu metal-band fra Leamington Spa, England. De spilte under Ozzfest i 1999 og splittet opp i 2004.

Bandet jobbet sammen med Tchad Blake på Real World Studios på deres selvfinansierte *[[Music For the Massive]]*, etter å ha lagt *[[Album 1.5]]* til sides etter to års produksjon. Resultatet ble et mye tettere band, og en løsere konsertlyd, som Blake fanget ved å få bandet til å spille live i studio.

Etter å ha solgt sitt siste album for Atlantic/Wea kvittet plateselskapet seg med halvparten av sine band mens de slo seg sammen med Elektra Records, blant disse, Apartment 26. Singelen «Give Me More» var en mindre Modern Rock-hit i 2004.

Bandets navn kommer fra David Lynchs Erasherhead, hvor karakterene bor i Apartment 26. Vokalisten Biff Butler er Geezer Butler, bassist i Black Sabbath, sin sønn.

## Diskografi
**Within EP* (1999) (Murph Records)
**Hallucinating* (2000) (Hollywood Records)
**Music for the Massive* (2004) (Atlantic/Wea)

### Singler

## Lydspor
Apartment 26 singe sanger har blitt brukt i de følgende lydsporene:
**[[Heavy Metal 2000]]* (2000)
**[[High Fidelity (film)|High Fidelity]]* (2000)
**Tales from the Crypt: Monsters of Metal* (2000)
*** (2000)

## Medlemmer
*Biff Butler: vokalist
*Jon Greasley: gitar
*Louis Cruden: bass
*Andy Huckvale: keyboard/programming
*Kevin Temple: trommer (tidligere i Die Warzau, Sister Machine Gun)
*Brad Booker: trommer (tidligere i Stir)
*Jeremey Colson: trommer

## Referanser


## Eksterne lenker
*
Andrea Tagwerker

**Andrea Tagwerker** (født 23. oktober 1970 i Bludenz i Vorarlberg i Østerrike) var en østerriksk aker som deltok i de olympiske vinterleker 1988 i Calgary, 1992 i Albertville, 1994 i Lillehammer og 1998 i Nagano

Tagwerker vant en olympisk bronsemedalje i aking under Vinter-OL 1994 i Lillehammer. Hun kom på tredjeplass i ener for damer, bak Gerda Weissensteiner fra Italia og tyske Susi Erdmann.

Tagwerker ble verdensmester i aking to ganger, begge i mixed, 1997 i Innsbruck og 1999 Königssee.

## OL-medaljer
* 1994  Lillehammer -  Bronse i aking, ener damer  Østerrike

## Eksterne lenker
*
Nordjyllands kraftverk

**Nordjyllandsverket** er et kombinert kullkraftverk og oljekraftverk på nordbredden av Limfjorden 15 km øst for Aalborg på det nordlige Jylland i Danmark. Det har en installert produksjonskapasitet på 741 MW fordelt på to blokker / turbiner. Operatør er Aalborg Forsyning, som tok over driften fra Vattenfall i 2015.

Anlegget ble utbygd i 1977–1998. De ulike blokkene har ulike renseteknologier, én av dem for NOX, og det renses en del svovel og produsers svovelsyre. Et annet sideprodukt av renseteknologien på én av blokkene er gips. Brenselstypen er kull og subsidiært olje, og det kan også fyres med naturgass. Det er landets nest største kraftverk målt etter installert produksjonseffekt. 

De totale CO2-utslippene i 2008 var ca. 2&nbsp;019&nbsp;000 tonn, mens det samme årets kvote var 1,104 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Denmark».
J’Accuse

***J’Accuse...!*** («Jeg anklager») var et åpent brev publisert den 13. januar 1898 i avisen *[[L'Aurore]]* av den innflytelsesrike franske forfatteren Émile Zola.

Zola henvendte seg i brevet til Frankrikes president Félix Faure og tok stilling til fordel for den jødiske offiseren Alfred Dreyfus som var blitt utsatt for justismord da han ble  dømt for høyforræderi i Dreyfus-saken.

## Eksterne lenker
* ''J'accuse...!'' på engelsk og fransk
* Utdrag av ''J'accuse...!'' på norsk.
Avedøreverket

** Avedøreverket ** er et kombinert kullkraftverk og oljekraftverk på Avedøre holme sør for København på det østre Sjælland i Danmark. Det har en installert produksjonskapasitet på 820 MW fordelt på to blokker / turbiner. Operatør er DONG Energy. Dette er et såkalt ultra-superkritisk kraftverk, med forbrenning under ekstremt høyt trykk og varme, som gir høyere effektivitet og lavere utslipp per forbrent mengde kull.

Verket er tegnet av arkitektene Claus Bjarrum og Jørgen Hauxner.
 Anlegget ble utbygd i 1990–2002. Brenselstypen er kull og subsidiært olje. Det kan også fyres på biomasse i form av halm, samt på naturgass. Det er landets tredje største kraftverk målt etter installert produksjonseffekt. Et sideprodukt av renseteknologien er gips, siden kalkstein tilføres kullet under ultrakritisk forbrenning for å redusere CO<sub>2</sub>-utslippene.

De totale CO2-utslippene i 2008 gikk merkbart ned og var ca. 1&nbsp;890&nbsp;000 tonn, mens det samme årets kvote var 1,764 mill. tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Denmark».
* Dong Energy – «Avedøreværket».
*  The Diffusion of Clean Coal Combustion Technologies For Power Plants in China – Daniel Vallentin & Liguang Liu, Roskilde Universitet, mai 2005, side 30. Besøkt 1. juni 2013.
Fynsverket

** Fynsverket ** er et kombinert kullkraftverk og oljekraftverk ved Odense kanal utenfor Odense på det nordlige Fyn i Danmark. Det har en installert produksjonskapasitet på 728 MW fordelt på åtte blokker / turbiner, hvorav den ene er på hele 443 MW, den fjerde kraftigste kraftverksblokk i Danmark. Operatør var opprinnelig Vattenfall, men i 2014 ble anlegget solgt til 'Fjernvarme Fyn', hvor Odense kommune var største aksjonær..

Anlegget er et såkalt kraftvarmeverk som gjenbruker varmespillet fra kraftproduksjonen, og selger dette videre som fjernvarme.

Anlegget ble utbygd i 1974–1991. Brenselstypen er kull og subsidiært olje. Det kan også fyres på bioetanol og naturgass. Det er landets sjette største kraftverk målt etter installert produksjonseffekt. 

De totale CO2-utslippene i 2008 var ca. 1&nbsp;964&nbsp;600 tonn, mens det samme årets kvote var 1,331 mill tonn.

I samme område ligger også Odense kraftvarmeverk, som 'Fjernvarme Fyn' også kjøpte i desember 2014, som del av samme transaksjonen hvor Fynsverket ble kjøpt. Odense kraftvarmeverk er et avfallsforbrenningsanlegg med produksjon på 24 MW elektrisitet.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Denmark».
Armin Zöggeler

**Armin Zöggeler** (født 4. januar 1974 i Meran) er en italiensk aker som deltok i de olympiske vinterleker 1994 i Lillehammer, 1998 i Nagano, 2002 i Salt Lake City, 2006 i Torino, 2010 i Vancouver og 2014 i Sotsji.

Zöggeler vant en olympisk bronsemedalje i aking under vinter-OL 1994 i Lillehammer. Han kom på tredjeplass i ener for menn, bak tyske Georg Hackl og Markus Prock fra Østerrike.

Fire år senere, under vinter-OL 1998 i Nagano, ble han nummer to i ener for menn  bak Georg Hackl.

Zöggler ble olympisk mester i aking under vinter-OL 2002 i Salt Lake City. Han vant konkurransen i ener for menn foran Georg Hackl og Markus Prock.

Han forsvarte, og vant sin andre, olympiske tittel i ener for menn under vinter-OL 2006 i Torino.

I Vinter-OL 2010 i Vancouver og 2014 i Sotsji fikk han sin henholdsvis andre og tredje OL-bronse i ener for menn. Dermed har han fått medalje i denne øvelsen i seks OL på rad fra 1994 til 2014.

Zöggeler ble verdensmester fem ganger i aking, alle i ener for menn. 1995 i Lillehammer, 1999 i Königssee, 2001 i Calgary, 2003 i Sigulda og 2005 i Park City.

## OL-medaljer
* 2002  Salt Lake City -  **Gull** i aking, ener menn  Italia 
* 2006  Torino -  **Gull** i aking, ener menn  Italia 
* 1998  Nagano -  Sølv i aking, ener menn  Italia 
* 1994  Lillehammer -  Bronse i aking, ener menn  Italia 
* 2010  Vancouver -  Bronse i aking, ener menn  Italia
* 2014  Sotsji -  Bronse i aking, ener menn  Italia

## Referanser


## Eksterne lenker
* 
*
Skærbækverket

** Skærbækverket ** er et kombinert gasskraftverk og oljekraftverk i Taulov sogn utenfor Fredericia på det sørøstre Jylland i Danmark. Det har en installert produksjonskapasitet på 683 MW fordelt på to blokker/turbiner, hvorav den ene er på hele 414 MW. Operatør er DONG Energy (Elsam).

Anlegget ble utbygd i 1971–1997. Brenselstypen er naturgass (414 MW) og subsidiært olje (269 MW). Det er landets sjuende største kraftverk målt etter installert produksjonseffekt. 

De totale CO2-utslippene i 2008 var ca. 9&nbsp;604&nbsp;100 tonn, mens det samme årets kvote var 653&nbsp;000 tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Gas- and Oil-Fired Plants in Denmark and Sweden».
* Dong Energy – «Skærbækværket».
Barn Jesus i en krybbe lå

**Barn Jesus i en krybbe lå** er en opprinnelig dansk julesalme skrevet av dikteren H.C. Andersen i 1832.


**Norsk tekst:**
Barn Jesus i en krybbe lå,
skjønt himlen var hans eie,
hans pute her var høy og strå,
mørkt var det om hans leie!
Men stjernen over huset stod,
og oksen kysset barnets fot.
Halleluja, halleluja, barn Jesus!

Hver sorgfull sjel blir frisk og glad
og legger bort sin smerte;
et barn er født i Davids stad
til trøst for hvert et hjerte.
Til dette barnet skal vi gå
For barnesinn igjen å få.
Halleluja, halleluja, barn Jesus!

**Dansk originaltekst:**
Barn Jesus i en krybbe lå,
skønt Himlen var hans eje.
Hans pude her blev hø og strå,
mørkt var det om hans leje!
Men stjernen over huset stod,
og oksen kyssed barnets fod.
Halleluja! Halleluja! Barn Jesus!

Hver sorgfuld sjæl, bliv karsk og glad,
ryst af din tunge smerte,
et barn er født i Davids stad
til trøst for hvert et hjerte.
Til barnet vil vi stige ind
og blive børn i sjæl og sind.
Halleluja! Halleluja! Barn Jesus!


Sangen ble først skrevet som et dikt og var en del av utgivelsen *Aarets tolv Maaneder, Tegnede med Blæk og Pen* og representerte desember måned. Først i 1849 satte Johan Christian Gebauer melodi til diktet, og denne var den mest anvendte frem til 1950-tallet. I 1859 ble melodien som idag brukes komponert av Niels W. Gade. I 1874 komponerte også Henrik Rung en melodi som han arrangerte for blandet kor.

I Norsk salmebok 2013 er sangen oppført som nr. 45, og den inngår i norsk kristen juletradisjon. Av norske artister som har gjort innspillinger av sangen er Arve Tellefsen (med Nidarosdomens Guttekor på platen Våre beste julesanger) og Merete Hjortsø.

## Referanser
Kyndbyverket

** Kyndbyverket ** (opprinnelig Isefjordsværket) er et kombinert gasskraftverk og oljekraftverk i Kyndby Huse i Hornsherred (Jægerspris) i Frederikssund kommune på det nordlige Sjælland i Danmark. Det har en installert produksjonskapasitet på 626 MW fordelt på fire blokker / turbiner. Operatør er DONG Energy (E2).

Anlegget ble utbygd i 1972–1976. Brenselstypen er naturgass og subsidiært olje. Det kan også fyres på biomasse og naturgass. Det er landets sjuende største kraftverk målt etter installert produksjonseffekt.

## Referanser


## Eksterne lenker
* IndustCards – «Oil- and Gas-Fired Plants in Denmark and Sweden».
* Dong Energy – «Kyndbyværket».
Studstrupverket

** Studstrupverket ** er et kraftvarmeverk ved Århusbukten (Kalø Vig) nordøst for Aarhus, 3&nbsp;km utenfor tettstedet Studstrup på det østre Jylland i Danmark. Det har en installert produksjonskapasitet på 750 MW elektrisitet, eller 455 MW fjernvarme med en samtidig maksimal el-ytelse på 260 MW, fordelt på 2 blokker / turbiner. Operatør er DONG Energy.

Anlegget ble utbygd i 1965–85, med første oppstart av drift i 1967. Brenselstypen er kull og subsidiært olje, biomasse og naturgass. Det er landets fjerde største kraftverk målt etter installert produksjonseffekt. 

De totale CO2-utslippene i 2008 var ca. 2&nbsp;742&nbsp;600 tonn, mens det samme årets kvote som var 2,575 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Denmark».
* Dong Energy – «Studstrupværket».
* «Studstrupværket» av Elsam. 
* «Grønt Regnskab 2005» Elsam Kraft A/S Studstrupværket
Enstedverket

** Enstedverket ** er et kombinert kullkraftverk og oljekraftverk ved Aabenraa Fjord utenfor Aabenraa på det sørøstre Jylland i Danmark. Det har en installert produksjonskapasitet på 625 MW fordelt på 2 blokker / turbiner. Operatør er DONG Energy, men driften startet med kraftproduksjon som eget selskap fra 1922. Kull- og oljehavnen er blant de største i Nord-Europa.

Anlegget slik det står i dag ble utbygd i 1959–1981. Det ble gjort fornyelser av anlegget i 1998. Brenselstypen er kull og subsidiært olje. Det kan produsere ved hjelp av orimulsjon. Det er landets niende største kraftverk målt etter installert produksjonseffekt. Det renses både NOX og SOX, og restprodukter fra rensingen er svovelsyre og gips.

De totale CO2-utslippene i 2008 var ca. 2&nbsp;174&nbsp;000 tonn, mens det samme årets kvote var 1,397 mill. tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Denmark».
* Dong Energy – «Enstedværket».
Stigsnæsverket

**Stigsnæsverket** er et kombinert kullkraftverk og oljekraftverk på Stigsnæs i Skælskør, Slagelse kommune på det sørvestre Sjælland i Danmark. Det har en installert produksjonskapasitet på 455 MW fordelt på to blokker / turbiner. Operatør er DONG Energy.

Anlegget ble utbygd i 1966–1970. Brenselstypen er kull og subsidiært olje. Det kan også fyres på biomasse og naturgass. Det er landets tiende største kraftverk målt etter installert produksjonseffekt. I 1999 ble det anlagt et gips-produserende renseanlegg som fjerner 98 prosent av svovelet.

De totale CO2-utslippene ble kraftig redusert i 2008 og var ca. 579&nbsp;700 tonn, mens det samme årets kvote var 389&nbsp;500 tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Denmark».
* Dong Energy – «Stigsnæsværket».
Trang midtre urunda vokal

En **trang midtre urunda vokal** er en vokal som brukes i noen talespråk. Symbolet som representerer lyden i det internasjonale fonetiske alfabetet (IPA) er «ɨ», mens symbolet som brukes i X-SAMPA er .

## Trekk
* Vokalen er trang, hvilket betyr at tunga er så nær ganen som mulig uten at den skaper hindringer som ville gjort lyden til en konsonant.
* Den er en midtre vokal, hvilket betyr at tungeposisjonen er midt mellom den i fremre og bakre vokaler.
* Leppestillinga er urunda, altså er leppene spredt.

## Eksempler
 er sjelden et eget fonem i indoeuropeiske språk, men er ofte et fonem i innfødte amerikanske språk, og er ofte i fonemisk kontrast med // og // i nålevende språk og rekonstruerte urspråk.

## Referanser
Herningverket

**Herningverket** er et kraftvarmeverk sør for byen Herning i Herning kommune på det sentrale-vestlige Jylland i Danmark. Det har en installert produksjonskapasitet på 89 MW fordelt på 1 blokk / turbin, og det produseres i tillegg 174 MJ/sek med fjernvarme. Årsproduksjonen av elektrisitet er om lag 270 GWh, og verket kan forsyne om lag 100.000 boliger med strøm og 40.000 boliger med fjernvarme. Operatør er Ørsted.

Anlegget ble utbygd i 1982. Brenselstypen er biobrensel (trevirke), naturgass og subsidiært olje. Fordelingen av andelen av disse drivstoffene var i 2006 om lag 60-17-13. Hvert år brennes 200.000 tonn trevirke. Det kan også fyres på biomasse i form av trevirke. Det er et av landets største gasskraftverk. Anlegget har ca. 30 ansatte.

## Referanser


## Eksterne lenker
* DONG Energy – Herning CHP Plant.
* IndustCards – «Oil- and Gas-Fired Plants in Denmark and Sweden».
Chris Thorpe

**Chris Thorpe** (født 29. oktober 1970) er en amerikansk aker som deltok i de olympiske vinterleker 1994 i Lillehammer, 1998 i Nagano og 2002 i Salt Lake City.

Thorpe vant en olympisk sølvmedalje i aking under vinter-OL 1998 i Nagano. Sammen med Gordy Sheer kom han på andreplass i toer for menn, bak Stefan Krauße og Jan Behrendt fra Tyskland.

## OL-medaljer
* 1998  Nagano -  Sølv i aking, toer menn  USA 
* 2002  Salt Lake City -  Bronse i aking, toer menn  USA

## Referanser


## Eksterne lenker
*
H. C. Ørstedsverket

**H. C. Ørstedsverket** er et kombinert gasskraftverk og oljekraftverk på Enghave brygge sør for Fisketorvet nær sentrum av København på Sjælland i Danmark. Det har en installert produksjonskapasitet på 133 MW fordelt på to blokker / turbiner. Operatør er DONG Energy.

Anlegget ble oppført første gang 1916-1920, men utbygd i dagens versjon 1962&ndash;1985. Brenselstypen er naturgass og subsidiært olje. Det er landets ellevte største kraftverk målt etter installert produksjonseffekt. 
Den 12. april 1994 medførte en teknisk feil en nesten fullstendig strømstans i sentrale København i fire timer. Det var også et større strømbrud 23. september 2003.

H. C. Ørstedsverket er utpekt som nasjonalt kulturminne av Kulturarvsstyrelsen.

## Referanser

## Eksterne lenker
* IndustCards – «Oil- and Gas-Fired Plants in Denmark and Sweden».
* Dong Energy – «H C Ørstedværket».
Liste over store byer i Nederland

Dette er en liste over byer i Nederland med mer enn 100&nbsp;000 innbyggere, rangert etter innbyggertall per 1. januar 2009. Steder som tilhører samme kommune, men som ikke regnes som del av byen, er utelatt. Siden byer (og bosentra generelt) ikke er klart avgrenset slik for eksempel kommuner er, må tallene oppfattes som omtrentlige.

## Se også
* Liste over nederlandske byer med byrettigheter

## Referanser
Hjørring gasskraftverk

** Hjørring gasskraftverk ** er et gasskraftverk nesten i sentrum av Hjørring på det nordlige Jylland i Danmark. Det har en installert produksjonskapasitet på 60 MW fordelt på én blokk / turbin. Operatør er DONG Energy.

Anlegget ble utbygd i 1996. Brenselstypen er naturgass. 

## Eksterne lenker
* Industcards – «Gas Turbine and Combined-Cycle Power Plants in Denmark and Finland»
Svanemølleverket

** Svanemølleverket ** er et kombinert gasskraftverk og oljekraftverk i Nordhavnen i København, på Sjælland i Danmark. Det har en installert produksjonskapasitet på 135 MW fordelt på to blokker / turbiner. Operatør er DONG Energy.

Anlegget ble utbygd i 1947&ndash;1953 som kullkraftverk, men ble i 1985 ombygd til gass- og oljekraftverk. Brenselstypen er naturgass i den eldste delen (fire kokere), og gass eller olje i Blokk 7 som yter 60 MW. 

## Eksterne lenker
* Dong Energy – «Svanemølleværket».
Stanley Wells

**Stanley Wells** (født 21. mai 1930) er en britisk professor emeritus. Han er ekspert på William Shakespeare, og er styreleder ved Shakespeare Birthplace Trust, som styrer vedlikeholdet av Shakespeares barndomshjem i Stratford-upon-Avon.

Wells tok sin første grad ved University College London, og fikk en æresdoktorgrad i litteratur ved University of Warwick i 2008. Han var direktør for Shakespeare-instituttet ved University of Birmingham fra 1988 til 1997.

Wells ble i 2016 utnevnt til Knight Bachelor. Han ble med det opphøyet i ridderstanden og fikk rett til å føre tiltaleformen *[[sir]]* foran sitt navn. Wells er kommandør (CBE) av Order of the British Empire.

## Bibliograf
* *Re-Editing Shakespeare for the Modern Reader* (1984)
* *The Oxford Dictionary of Shakespeare* (1998)
* *Shakespeare in the Theatre: An Anthology of Criticism* (2000)
* *Shakespeare: The Poet and his Plays* (2001)
* *The Oxford Shakespeare: [[King Lear]]* (2001)
* *Shakespeare For All Time* (2002)
* *Shakespeare and Co.: Christopher Marlowe, Thomas Dekker, Ben Jonson, Thomas Middleton, John Fletcher and the Other Players in His Story* (10. april 2007)

## Referanser


## Eksterne lenker
* Blogg hos The Guardian.
Sándor Wladár

**Sándor Wladár** (født 19. juli 1963 i Budapest) er en ungarsk tidligere svømmer som tok gull på 200&nbsp;m rygg under sommer-OL 1980 i Moskva. Wladár har også to gull på 100&nbsp;m og 200&nbsp;m rygg fra langbane-EM 1981 i Split, og én sølv på 200&nbsp;m rygg fra langbane-EM 1983 i Roma.

## Eksterne lenker
*
Silvio Confortola

**Silvio Confortola** (født 20. januar 1910) var en italiensk skiløper som konkurrerte på 1930-tallet.

Han deltok i Ski-VM 1937 og tok bronse på 4 x 10 km stafett for Italia sammen med Giulio Gerardi, Aristide Compagnoni og Vincenzo Demetz. Han deltok også i Vinter-OL 1948 i St. Moritz, hvor han individuelt ble nr. 18 på 50 km. Stafettlaget som besto da av Confortola, Vincenzo Perruchon, Rizzieri Rodeghiero og Severino Compagnoni endte på 6.-plass. Silvio var 38 år gammel da han debuterte i en olympisk konkurranse, noe som i hovedsak skyldtes at olympiadene i 1940 og 1944 ble avlyst som følge av andre verdenskrig.

I 1938 var han med på å vinne lagkonkurransen Trofeo Mezzalama som er et arrangement som foregår høyt i alpene og krever ikke bare ferdigheter i langrenn, men også i klatring, orientering og skikjøring i bratt fjellterreng. Med seg på laget hadde han Aristide Compagnoni og sin egen bror Severino Confortola.

## Referanser


## Eksterne lenker
* 
* VM-resultater 
* Intervju med Silvio Confortola
Iowa (andre betydninger)

**Iowa** har flere betydninger:
;Geografi
*Iowa, delstat i USA
*Iowa County (Iowa), fylke i den amerikanske delstaten Iowa
*Iowa City, universitetsby i den amerikanske delstaten Iowa
*Iowa County (Wisconsin), fylke i den amerikanske delstaten Wisconsin
*Iowa (Louisiana)
*Iowa Falls, Iowa
*Iowa Park, Texas
*Iowa (elv), elv i delstaten Iowa

;Skip
*Iowa-klassen, amerikansk slagskipklasse
*USS Iowa (1864)
*USS Iowa (BB-4)
*USS Iowa (BB-53)
*USS Iowa (BB-61)

;Annet
*Iowa State University of Science and Technology, Universitet i den amerikanske delstaten Iowa
*Iowa (album), musikkalbum av det amerikanske bandet Slipknot
Dona nobis pacem

**Dona nobis pacem** (fra latin, *gi oss fred*) er et uttrykk hentet fra et vers i den katolske hymnen «Agnus Dei».

*Ralph Vaughan Williams' kantate fra 1937 heter *Dona nobis pacem*. 

Uttrykket fremkommer også, isolert sett, i en rekke andre musikalske og skrevne verker:
*Som avslutning av siste sekvens av Bachs messe i h-moll.
*I den tredje sekvensen av Arthur Honeggers *Symphonie liturgique*.
*En sekvens i Karl Jenkins' *Adiemus V: Vocalise* fra 2003.
*Låt nummer fem på den sørafrikanske gruppen Ladysmith Black Mambazos album *No Boundaries* (2006).
*Mot slutten av sangen «Pray Your Gods» av det amerikanske bandet Toad the Wet Sprocket (1992).
*I et arrangement av «I Heard the Bells on Christmas Day (Dona Nobis Pacem)» spilt av Wayne Watson på albumet *One Christmas Eve* (1994).
*Mot slutten av sangen «She Was Naked» av det nederlandske bandet Supersister.
*Uttrykket utgjør klimaks i Leonard Bernstein teaterstykke *Mass* (1971).
*Flere ganger i Graham Greenes 1938-roman *[[Brighton Rock (novel)|Brighton Rock]]*, ytret av antihelten Pinkie Brown. 
**Thematic Variations on Dona Nobis Pacem* er et arrangement for janitsjarkorps av James Sudduth.
*Skuespillerne i TV-serien M*A*S*H synger «Dona nobis pacem» i episoden «Dear Sis» i 7. sesong.
*På slutten av Tim Hardins innspilling av «Bird on a Wire» (av Leonard Cohen), sunget av korister.
Hjerte av glass

***Hjerte av glass*** (originaltittel: *Herz aus Glas*) er en vesttysk eksperimentell dramafilm fra 1976 regissert og produsert av Werner Herzog. 

## Handling
Handlingen  i filmen foregår i en liten landsby i Bayern på 1700-tallet der man lager verdifullt rødt «rubinglass». Når glassmesteren dør og tar med seg oppskriften i graven, oppstår fortvilelse blant befolkningen og glassverket brenner ned. 

## Bakgrunn
Hovedpersonen Hias, spilt av Josef Bierbichler (født 1948), bygger på den klarsynte Mühlhiasl (1753–1805), en legendarisk gjeter og «skogsprofet» i bayersk folklore som har etterlatt seg en rekke spådommer om framtida og landsbyene der han bodde. 

Filmen er særlig kjent for at alle skuespillerne, bortsett fra Hias og glassblåserne, opptrer under hypnose. Spillestilen er derfor tidvis svært kunstig, stiv og langsom. 

Deler av naturscenene i filmen er spilt inn i Yellowstone nasjonalpark i USA og på Skelligøyene i Irland. Musikken er ved krautrock-bandet Popol Vuh.

## Referanser


## Eksterne lenker
*
Storavan

**Storavan** (umesamisk: *Buovđđahávva*) er en regulert innsjø i Arjeplog kommune i Norrbottens län, i landskapet Lappland, Sverige. Innsjøen renner ut i Skellefteälven. Storavan er den minste av de tre store innsjøene i Skellefteälvens vannsystem; de andra to er Uddjaure og Hornavan. Innsjøen har et areal på 184 km² ved normalt vann-nivå, og befinner seg 419 meter over havet. Største dybde er 21 meter.

Før siste istid hadde innsjøen trolig sitt utløp ved den dype Avaviken, og rant videre til Bottenvika via Byskeälven. Dens nåværende elveutløp er en kort forbindelse med innsjøen Návstajávrie som kalles *Bergnäsälven*. Fossen i Bergnäsälven er et populært sted for fritidsfiskere.

Reguleringen av sjøen gjør at det økologiske potensialet vurderes som utilfresstillende (sv. «otilfredsställande»). «Den negativa påverkan på sjön bedöms vara så stor att förutsättningar saknas för ett varierat och långsiktigt hållbart fisksamhälle.»

## Se også
*Liste over innsjøer i Skandinavia

## Referanser




## Eksterne lenker
*
Phoenix (band)

**Phoenix** er et fransk indie rockeband. Bandet ble i 2009 nominert til en Grammy i kategorien «Beste alternative album» for albumet *Wolfgang Amadeus Phoenix*.

## Historie
Thomas Mars, Deck d'Arcy og Christian Mazzalai begynte å spille sammen i et "garasjeband" hjemme hos Mars i en av forstaden til Paris. I 1995 ble storebroren til Mazzalai, Laurent Brancowitz, med på permanent basis etter at bandet han hadde spilt i en kort periode, Darlin, hadde bestemt seg for å gi seg. Brancowitz hadde i dette bandet spilt sammen med Thomas Bangalter og Guy-Manuel de Homem-Christo. Disse to dannet senere Daft Punk. To år senere kalte de seg Phoenix og trykket opp 500 kopier av en singel på sitt eget selskap (Gettoblaster). Like etterpå signerte de kontrakt med Source Records, et plateselskap i Paris. Phoenix ble godt kjent med Air som hadde kontrakt med samme plateselskap og var backingbandet deres på flere tv-opptredener på britisk tv.

### ''United'' (2000)
Phoenix utga sitt debutalbum *United* i 2000. Albumet inneholder blant annet singelene «If I Ever Feel Better» og «Too Young».

### ''Alphabetical'' (2004)
Bandets andre album, *Alphabetical*, kom ut i 2004. Albumet ble promotert med singelene «Everything Is Everything» og «Run Run Run», som gjorde at bandet oppnådde noe suksess på hitlister i enkelte land. En spesiell mix av sangen «Victim of the Crime» ble brukt til en moteforestilling for Dior.

### ''Live! Thirty Days Ago'' (2005)
Etter utgivelsen av albumet *Alphabetical* turnerte bandet på tre kontinenter og spilte 150 konserter. Et resultat av disse konsertene ble livealbumet *Live Thirty Days Ago* som ble sluppet bare tretti dager etter at turneen var over. Låtene "Funky Squaredance", "(You Can't Blame It On) Anybody", and "If I Ever Feel Better" ble tatt opp på Rockefeller i Oslo den 24. september i 2004. Låta "Love for Granted" ble tatt opp 20. september på Folken i Stavanger.

### ''It's Never Been Like That'' (2006)
Store deler av sommeren 2005 oppholdt bandet seg i Berlin for å produsere deres tredje album, *It's Never Been Like That*. I sammenheng med utgivelsen av albumet, dro Phoenix på turné i både USA og Europa i 2006.

### ''Wolgang Amadeus Phoenix'' (2009)
Tidlig i 2009 ble det offentliggjort at Phoenix ville komme med et nytt album det kommende året. Singelen «1901» ble sluppet 22. februar og 25. mai ble albumet *Wolfgang Amadeus Phoenix* gitt ut for salg på det internasjonale markedet.

### ''Bankrupt!'' (2013)
16. januar 2013 ble tittelen på Phoenix femte album offentliggjort på bandet hjemmeside. Navnet på albumet er *Bankrupt!* Albumet vil bli sluppet den 22. april 2013.

## Referanser


## Eksterne lenker
* 
*
Seljestad barneskole

**Seljestad barneskole** er en barneskole i Harstad kommune i Troms. Skolen er lokalisert i bydelen Seljestad, omtrent to kilometer sør for Harstad sentrum. Skolen har omtrent 310 elever fra 1. til 7. klassetrinn. Vegg i vegg med barneskolen ligger Seljestad ungdomsskole, men denne har egne bygninger, administrasjon og stab. Rektor er Ole Stavrum.

## Bygninger
Skolen disponerer to bygninger:
**Rødskolen* ble oppført rundt 1960. Her ble ventilasjon, varme og lys oppgradert i 2001, denne bygningen er i god stand. 
**Hovedbygningen* ble også restaurert i 2001 og i tillegg ble den i 2003 utvidet med 1100 m². I hovedbygningen ligger administrasjonen og biblioteket i tillegg til vanlige klasserom. Skolens skolefritidsordning er lokalisert i Hovedbygningen.

## Eksterne lenker
* Skolens hjemmeside
Pat Metheny Group (album)

***Pat Metheny Group*** er debutalbumet til jazzgruppen Pat Metheny Group, utgitt i 1978 av plateselskapet ECM. 

Gruppen bestod den gang av gitaristen Pat Metheny, pianisten Lyle Mays, bassisten Mark Egan og Dan Gottlieb på trommer og det var gruppens første studioutgivelse. Albumet ble spilt inn på *Talent Studio* i Oslo og inneholder seks spor, hvorav «Jaco» allerede var spilt inn til et av Methenys tidligere album, men den nye innspillingen ligner lite selv om navnet er likt. Pat Methenys tidligere samarbeidspartnere Gary Burton og Jaco Pastorius setter tydelig preg i hans første gruppeutgivelse og musikken blir definert som både «smooth» (glatt eller polert) og progressivt på samme tid, men alt innenfor jazzens sjanger.

## Sporliste

## Besetning
* Pat Metheny – Gitar, Bass
* Lyle Mays – Piano, Keyboard, Autoharpe, Synthesizer
* Mark Egan – Bassgitar
* Dan Gottlieb – Trommer

## Priser og nominasjoner

## Se også
*Pat Methenys diskografi

## Referanser


## Eksterne lenker
* 
* Offisiell Hjemmeside
* Pat Methenys offisielle hjemmeside
Banden

***Banden*** var et norsk humorprogram for ungdom som ble sendt på NRK Radio fra 2009 til 2012. Programmet var et samfunnsorientert humorprogram der både programledere og reportere åpent tok stilling i saker og bedrev subjektiv samfunnsjournalistikk. Det ble sendt fra Tyholt i Trondheim, men hadde reportere i Tromsø og Oslo. Programmet gikk på P3 og ble sendt mandag til torsdag, samt søndager. Det hadde en varighet på to timer. Programledere var Ken Wasenius-Nilsen (2009–2011), Sven Bisgaard Sundet (2011) og Anne Dorte Lunås (søndager). *Banden* var en slags videreføring av *[[Osenbanden]]*, som ble ledet av Are Sende Osen frem til han sluttet i 2008.

Programmet hadde faste innslag som gikk under navn som: «Banden-awards», et subjektivt award-show i regi av Sven Bisgaard Sundet, «Ken Was-Nil leser dagbladet fredag – PÅ SØNDAG!» Ken Wasenius-Nilsen leser saker fra dagbladet fredag på søndager, og understreker hvor stor forskjellen på disse to dagene er. «En gal, gal verden»: Ken Wasenius-Nilsen presenterer gale saker fra hele verden i samme stil som månedsmagasinet ''En gal gal verden'' som ble utgitt i 1990-årene.

Programmet ble sendt første gang mandag 12. januar 2009. Siste sending gikk 1. januar 2012.

## Deltakere
Foruten Ken Wasenius-Nilsen, besto «Banden» av følgende:
*Jøte Toftaker, vaktsjef og produsent
*Mathias Nylenna, vaktsjef, produsent og reporter
*Eirik Stokstad Brødholt, produsent og reporter
*Anne Dorte Lunås, vaktsjef, produsent og reporter
*Ludvig Løkholm Lewin, reporter
*Nareas Sae-Khow, reporter
*Sven Bisgaard Sundet, reporter
*Selena Konjhodzic, reporter
*Frid Kvalpskarmo Hansen, reporter
*Tore Sandbakk, reporter
*Leo Ajkic, reporter
*Vegar Tryggeseid, reporter

## Faste innslag
*

## Referanser


## Eksterne lenker
* Hjemmeside (Arkivert versjon fra 2010)
Kenya Airways Flight 431

**Kenya Airways Flight 431** var et flygning med Kenya Airways som endte i en større ulykke den 30. januar 2000. Flyet, en Airbus A310, styrtet i havet like utenfor Elfenbenskysten. Ifølge planen skulle flyet etter avgang fra Port Bouet lufthavn i Abidjan, Elfenbenskysten lande på den internasjonale flyplassen i Lagos, Nigeria. Flyet hadde 169 passasjerer i tillegg til et mannskap på 10 personer, og kun 10 overlevde. 169 personer omkom i styrten. Denne ulykken er den med fly av typen Airbus A310 som har krevd flest menneskeliv.

Årsaken til ulykken var først og fremst en elektrisk feil i systemene, samt flere hendelser i cockpiten. Man kan også legge ansvaret på piloten da han ga ordre om å stige til tross for at det var utløst alarmer, og det riktige hadde vært å snu og nødlande. Blant annet ble alarmen for høyt turtall aktivert like før flyet traff Atlanterhavet like utenfor Abidjan. 

## Eksterne lenker
* Ulykkesrapport 
** Komplett rapport()
Trident Studios

**Trident Studios** var et britisk musikkstudio i nr 17 St. Anne's Court i London's Soho distrikt mellom 1968 og 1981. Studioet ble grunnlagt i 1967 av Norman Sheffield, trommeslager i 1960-talls gruppen The Hunters, sammen med broren Barry.

«My Name is Jack» av Manfred Mann ble spilt inn av Trident i mars 1968, og hjalp til med å etablere studioets omdømme. Andre godt kjente album og singler spilt inn av Trident er The Beatles' *[[The Beatles (album)|White Album]]* (selv om det meste ble spilt inn av Abbey Road Studios) og «Hey Jude», Elton Johns «Candle in the Wind» og David Bowies *[[The Rise and Fall of Ziggy Stardust and the Spiders from Mars]]*. Rick Wakeman var studioets keyboardist på den tiden og høres på mange av innspillingene inklusive  «Life on Mars?» og «Changes».

Andre artister som har benyttet Trident inkluderer Tina Turner, Bee Gees, Carly Simon, Chris de Burgh, Genesis, Brand X, James Taylor, Joan Armatrading, Joe Cocker, Kiss, Lou Reed, Peter Gabriel, Queen, Rolling Stones, Thin Lizzy, Tina Turner, T-Rex, Van der Graaf Generator, Yes og John Entwistle.

Sheffield-brødrene hadde en avslappet arbeidsstil, og vektla en høy standard på lydteknikken. Studioets «state-of-the-art» opptaksutstyr fikk mange store artister til å spille inn der. 

## Delvis diskografi
Det følgende er en delvis liste over arbeider enten spilt inn, mixet eller mastret ved Trident Studios mellom 1968 og 1981, hentet fra tidslinjen på Trident Studios offisielle nettside. 

## Referanser


 



## Eksterne lenker
*
Brian Martin

**Brian Martin** (født 19. januar 1974), amerikansk aker som deltok i de olympiske vinterleker 1998 i Nagano, 2002 i Salt Lake City og 2006 i Torino.

Martin vant en olympisk bronsemedalje i aking under vinter-OL 1998 i Nagano. Sammen med Mark Grimmette kom han på tredjeplass i toer for menn, bak Stefan Krauße / Jan Behrendt fra Tyskland og amerikanske Gordy Sheer / Chris Thorpe.

Fire år senere, under vinter-OL 2002 i Nagano, vant han en sølvmedalje i aking. Han og Mark Grimmette ble nummer to i toer for menn bak Patric Leitner og Alexander Resch fra Tyskland.

## OL-medaljer
* 2002  Salt Lake City -  Sølv i aking, toer menn  USA
* 1998  Nagano -  Bronse i aking, toer menn  USA

## Referanser


## Eksterne lenker
*
Gordy Sheer

**Gordon Sheer** (født 9. juni 1971), amerikansk aker som deltok i de olympiske vinterleker 1994 i Lillehammer og 1998 i Nagano.

Sheer vant en olympisk sølvmedalje i aking under vinter-OL 1998 i Nagano. Sammen med Chris Thorpe kom han på andreplass i toer for menn, bak Stefan Krauße og Jan Behrendt fra Tyskland.

## OL-medaljer
* 1998  Nagano -  Sølv i aking, toer menn  USA

## Referanser


## Eksterne lenker
*
Silke Kraushaar-Pielach

**Silke Kraushaar-Pielach** (født **Silke Kraushaar** 10. oktober 1970 i Sonneberg), tysk aker som deltok i de olympiske vinterleker  1998 i Nagano, 2002 i Salt Lake City og 2006 i Torino.

Kraushaar ble olympisk mester i aking under vinter-OL 1998 i Nagano. Hun vant konkurransen ener for damer foran sin landsmann Barbara Niedernhuber og Angelika Neuner fra Østerrike.
 
Kraushaar ble verdensmester i aking fire ganger, 2000 i St. Moritz i mixed, 2001 i Calgary i mixed, 2004 i Nagano i ener og 2007 i Innsbruck i mixed.

## OL-medaljer
* 1998  Nagano -  **Gull** i aking, ener damer  Tyskland 
* 2006  Torino -  Sølv i aking, ener damer  Tyskland 
* 2002  Salt Lake City -  Bronse i aking, ener damer  Tyskland

## Referanser


## Eksterne lenker
*
Barbara Niedernhuber

**Barbara Niedernhuber** (født 6. juni 1974), tysk aker som deltok i de olympiske vinterleker  1998 i Nagano og 2002 i Salt Lake City.

Niedernhuber vant en olympisk sølvmedalje i aking under vinter-OL 1998 i Nagano. Hun kom på andreplass i ener for damer bak sin landsmann Silke Kraushaar.

Fire år senere, under vinter-OL 2002 i Salt Lake City vant hun en ny sølvmedalje i ener for damer. Det ble tysk trippel med gull til Sylke Otto og Silke Kraushaar fikk bronse.
 
Niedernhuber ble verdensmester i aking 2004 i Nagano i mixed.

## OL-medaljer
* 1998  Nagano -  Sølv i aking, ener damer  Tyskland 
* 2002  Salt Lake City -  Sølv i aking, ener damer  Tyskland
## Referanser


## Eksterne lenker
*
Grand Prairie

**Grand Prairie** kan være ett av flere steder:

* Grand Prairie (Texas)
* Grand Prairie (Alberta)
* Grand Prairie (Illinois)
* Grand Prairie (Minnesota)
* Grand Prairie (Nebraska)
* Grand Prairie (Nord-Dakota)
* Grand Prairie (Ohio)
Grand Prairie (Texas)

**Grand Prairie** er en by i fylkene Dallas, Ellis og Tarrant i den amerikanske delstaten Texas. Den er en del av Mid-Citiesregionen i Dallas/Fort Worth Metroplex.

Grand Prairie er en forstad til både Dallas og Fort Worth. Ved folketellingen i 2010 hadde byen 175 396 innbyggere.

## Referanser


## Eksterne lenker
*